Diari Oficial de la Generalitat Valenciana


Sumari del DOGV 7321, del 21-07-2014 (2014/6860)

DECRET 119/2014, de 18 de juliol, del Consell, pel qual es regula l'atribució de competències per a l'exercici de la potestat sancionadora en matèria de seguretat alimentària en la producció primària.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/07/18/119/dof/vci/html**

### Dades del document

Número de DOGV
:   7321

Data del DOGV
:   21-07-2014

Secció del DOGV
:   I. DISPOSICIONS GENERALS

Número del document
:   2014/6860


Data del document
:   18-07-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Descriptors 

:   * Conselleria de Presidència i Agricultura, Pesca, Alimentació i Aigua
    * sanció administrativa
    * potestat reglamentària
    * legislació
    * legislació alimentària
    * higiene alimentària

DECRET 119/2014, de 18 de juliol, del Consell, pel qual es regula l'atribució de competències per a l'exercici de la potestat sancionadora en matèria de seguretat alimentària en la producció primària. [2014/6860]  
PREÀMBUL  
  
La Unió Europea ha organitzat la seguretat alimentària d'una manera coordinada i integrada, prenent en consideració tots els aspectes de la producció alimentària, tal com exposa el Reglament (CE) número 178/2002 del Parlament Europeu i del Consell, de 28 de gener de 2002, pel qual s'establixen els principis i els requisits generals de la legislació alimentària, es crea l'Autoritat Europea de Seguretat Alimentària i es fixen procediments relatius a la seguretat alimentària.  
  
La Llei 17/2011, de 5 de juliol, de Seguretat Alimentària i Nutrició, partix de la idea que la protecció efectiva del dret a la seguretat alimentària requerix d'un enfocament integral que preveja els riscos associats a l'alimentació des de la granja a la taula, garantint la traçabilitat dels productes i la seguretat rural en general, i en el seu capítol IX, sobre la potestat sancionadora, establix que les administracions públiques competents, en l'ús de la seua potestat sancionadora, sancionaran les conductes tipificades com a infracció en matèria de seguretat alimentària.  
  
La competència en virtut de la qual es dicta la present norma està determinada per l'exercici de l'atribució que l'article 49.3.1a de l'Estatut d'Autonomia, aprovat per la Llei Orgànica 1/2006, de 10 d'abril, de Reforma del Estatut d'Autonomia de la Comunitat Valenciana, realitza a la Generalitat en matèria de seguretat agroalimentària, sense perjuí de la competència exclusiva que l'Estat té per a la fixació de les bases i la coordinació general de la sanitat, en virtut de l'article 149.1.16a de la Constitució Espanyola.  
El Decret 89/2014, de 13 de juny, del Consell, pel qual es va aprovar el Reglament Orgànic i Funcional de la Presidència de la Generalitat i de la Conselleria de Presidència i Agricultura, Pesca, Alimentació i Aigua, establix que la Secretaria Autonòmica d'Agricultura, Pesca, Alimentació i Aigua assumix les funcions que li atribuïx l'article 68 de la Llei del Consell en matèria de producció i qualitat agroalimentària; ramaderia i pesca, protecció, qualitat, innovació i tecnologia agroalimentària, i que la Direcció General de Producció Agrària i Ramaderia és l'òrgan directiu de la Conselleria de Presidència i Agricultura, Pesca, Alimentació i Aigua que assumix les funcions en matèria de protecció agroalimentària, desenrotllant polítiques de millora de la seguretat alimentària en els àmbits de la producció primària, dels sectors agrícola, ramader i pesquer.  
Per l'anteriorment exposat i tenint en compte que l'exercici de la potestat sancionadora requerix l'atribució expressa als òrgans administratius per disposició de rang legal o reglamentari, de conformitat amb l'article 127.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es considera necessària l'aprovació d'un decret que aborde una regulació normativa en què es tinga en compte el contingut en matèria de les infraccions i sancions en matèria de seguretat alimentària en la producció primària.  
Per això, en virtut del que disposen els articles 18.f) i 43 de la Llei 5/1983, de 30 de desembre, del Consell, a proposta del conseller de Presidència i Agricultura, Pesca, Alimentació i Aigua i amb la deliberació prèvia del Consell, en la reunió del dia 18 de juliol de 2014,  
  
  
DECRETE  
  
Article 1. Objecte i àmbit d'aplicació  
Este decret té per objecte l'atribució de l'exercici de la potestat sancionadora en matèria de seguretat alimentària en la producció primària en l'àmbit de la Comunitat Valenciana.  
  
Article 2. Potestat sancionadora en matèria de seguretat alimentària en la producció primària  
1. L'exercici de la potestat sancionadora en matèria de seguretat alimentària en la producció primària queda atribuït als òrgans següents:  
  
a) Correspon a la direcció general competent en matèria de producció agrària la imposició de sancions per infraccions qualificades com a lleus i greus.  
b) Correspon a la secretaria autonòmica competent en matèria de producció agrària la imposició de sancions per infraccions qualificades com a molt greus.  
2. L'acord d'iniciació i la instrucció dels expedients sancionadors, en matèria de seguretat alimentària en la producció primària, correspon al cap dels servicis territorials de la conselleria competent en matèria de producció agrària, segons l'àmbit territorial provincial de comissió de la infracció.  
  
Article 3. Infraccions i sancions  
Totes les infraccions en matèria de seguretat alimentària en la producció primària tipificades en la Llei 17/2011, de 5 de juliol, de Seguretat Alimentària i Nutrició, hauran de ser objecte del procediment sancionador establit en el Reglament del Procediment per a l'Exercici de la Potestat Sancionadora, aprovat pel Reial Decret 1398/1993, de 4 d'agost.  
  
DISPOSICIÓ ADDICIONAL  
  
Única. Incidència pressupostària  
El compliment i posterior desplegament d'este decret no podrà tindre cap incidència en la dotació dels capítols de gasto assignats a la Conselleria de Presidència i Agricultura, Pesca, Alimentació i Aigua en la data de la publicació del present decret i, en tot cas, hauran de ser atesos amb els mitjans personals i materials de l'esmentada conselleria.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
El Campello, 18 de juliol de 2014  
  
El president de la Generalitat,  
ALBERTO FABRA PART  
  
El conseller de Presidència i   
Agricultura, Pesca, Alimentació i Aigua,  
JOSÉ CÍSCAR BOLUFER


Còpia Permalink ELI